armvectores/hy_wikipedia_2023 huggingface dataset:
Կարտոֆիլի յուղաբլիթ

Կարտոֆիլի յուղաբլիթ (ինչպես նաև՝ բլիթներ, բելառուս․՝ дранікі, ուկրաիներեն՝ деруни), տարածված ուտեստ եվրոպական խոհանոցում։
Բլիթները հանդիսանում են բելառուսական խոհանոցի անքակտելի մասը։ Այս ուտեստը տարածված է նաև ուկրաինական, ռուսական, լեհական  և եվրոպական խոհանոցներում։ Կարտոֆիլի բլիթները և յուղաբլիթները կարելի է հանդիպել գրեթե այն բոլոր վայրերում, որտեղ օգտագործվում է կարտոֆիլ՝ Լատինական Ամերիկայից մինչև Հյուսիսային Եվրոպա։


== Պատրաստում ==

Բլիթները պատրաստում են քերած կամ ճմլած կարտոֆիլից՝ աղի և ձվի ավելացմամբ։ Ավելացվում է նաև ալյուր՝ օսլայի հետ խառնվելու համար։ Ըստ համի՝ կարող են ավելացվել նաև այլ բաղադրիչներ, օրինակ՝ սոխ, սխտոր։ Ստացված խմորը տապակում են թավայի մեջ, խոզի յուղով կամ բուսական յուղով։
Ավանդաբար այս յուղաբլիթները մատուցում են թթվասերով, կարագով կամ ճրագուով (խոզի հալած ճարպ) կամ մաչանկայով։
Սառած բլիթները կորցնում են համային որակները, այդ իսկ պատճառով պատրաստումից մի քանի ժամ հետո, լավագույն դեպքում, դրանք կարելի է օգտագործել որպես այլ ուտեստների բաղադրիչ, բայց ոչ որպես առանձին, ինքնուրույն ուտեստ։ Համարվում է, որ լավագույն բլիթները դրանք այն բլիթներն են, որոնք տապակում են անմիջապես մատուցումից առաջ կամ թավայից դնում են ափսեի մեջ ու անմիջապես համտեսում։
Կիրառական է նաև կարտոֆիլի յուղաբլիթի պատրաստումը մարմանդաեռի եղանակով, օրինակ՝ կավե սափորներում։ ԽՍՀՄ-ում մեծ տարածում էր ստացել մսի խճողակով բլիթների պատրաստումը՝ տոլմայի օրինակով։


== Պատմություն ==
Կարտոֆիլի յուղաբլիթների մասին առաջին հիշատակությունը վերաբերում է 1830 թվականին (у Յան Շիտլերի մոտ) և դրանք հայտնվեցին գերմանական խոհանոցի ազդեցության ներքո (Kartoffelpuffer):


=== Այլ երկրներում ===
Այս ուտեստն ունի նաև այլ անվանումներ.

Ռուսաստանի տարբեր շրջաններում՝ բլիթ, կակորա, տերուն, տերունց և այլն
Բելառուս՝ дранікі
Իսրայել և եվրոպական սփյուռք՝ լատկես
Լիտվա՝ bulviniai blynai (կարտոֆիլի բլիթներ)
Լեհաստան՝ placki ziemniaczane (կարտոֆիլի յուղաբլիթներ)
ԱՄՆ՝ հաշբրաուն
Ուկրաինա՝ դերունի, կրեմզլիկ) և այլն
Չեխիա՝ bramboráky
Շվեդիա՝ raggmunk
Շվեյցարիա՝ ռյոշտի։


== Պատկերասրահ ==

		
		
		
		
		
		


== Տես նաև ==
Նրբաբլիթ
Յուղաբլիթ


== Ծանոթագրություններ ==
25 (այլ կիրառումներ)

25, կարող է վերաբերել.

25 - ոչ նահանջ տարի, որն, ըստ Գրիգորյան օրացույցի, սկսվում է չորեքշաբթի օրը։ Այն մեր թվարկության 25-րդ տարին է, 1-ին հազարամյակի 25-րդ տարին, 1-ին դարի 25-րդ տարին, 1-ին դարի 3-րդ տասնամյակի 5-րդ տարին, 20-ական թվականների 5-րդ տարին։
25 - բրիտանացի հանրահայտ երգչուհի, երգահան Ադելի երրորդ ստուդիական ալբոմն է։ Այն թողարկվել է 2015 թվականի նոյեմբերի 20-ին։ Որպես պրոդյուսերներ և համահեղինակներ հանդես են եկել ինչպես Ադելի հին ընկերները՝ Փոլ Էփվորթը և Ռայան Թեդդերը, այնպես էլ Գրեգ Քերստինը, Ռիկ Ռուբին, Մաքս Մարտինը և այլք։ Ալբոմի առաջին սինգլը՝ «Hello»-ն թողարկվեց հոկտեմբերի 23-ին և միանագամից գլխավորեց տարբեր երկրների հիթ-շքերթներ առաջատար հորիզոնականները։ Ինչպես և սինգլը այնպես էլ ալբոմը դարձավ առաջատար և ամենալավ վաճառվողներից։
25 - բնական թիվ է։
Սեթ Մաքֆարլեյն

Սեթ Վուդբերի Մաքֆարլեյն (անգլ.՝ Seth Woodbury MacFarlane, հոկտեմբերի 26, 1973(1973-10-26)[…], Քենթ, Լիչֆիլդ շրջան, Կոնեկտիկուտ, ԱՄՆ), ամերիկացի դերասան, հնչյունավորող, անիմատոր, սցենարիստ, կատակերգու, պրոդյուսեր, ռեժիսոր և երգիչ։ Հանդիսատեսին առավել հայտնի է որպես «Գրիֆինների ընտանիքը» (1999–2002 թթ., 2005 թ.–այժմ) անիմացիոն սիթքոմի ստեղծող և «Ամերիկյան հայրիկ» (2005 թ.–այժմ), «Կլիվլենդի շոու» (2009–2013 թթ.) անիմացիոն սիթքոմների համաստեղծող, որոնցում կատարել է նաև բազմաթիվ հնչյունավորումներ։
Ծնվել և մեծացել է Կոնեկտիկուտ նահանգի Քենթ ավանում։ Ռոդ Այլենդի դիզայնի դպրոցում անցկացրած տարիներին սովորել է անիմացիա և ստացել բակալավրի աստիճան կերպարվեստի ոլորտում։ Կարիերայի նախնական տարիներին աշխատել է «Հաննա-Բարբերա» անիմացիոն ստուդիայում, որպես «Ջոննի Բրավո», «Կովն ու հավը», «Դեքստերի լաբորատորիան», «Ես աքիս եմ» և «Լարի և Սթիվ» մուլտսերիալների անիմատոր և սցենարիստ։
1999 թվականին Մաքֆարլեյնը «20th Century Fox» ընկերության հետ համատեղ ստեղծում է սեփական շոուն՝ «Գրիֆինների ընտանիքը» (անգլ. անվանում՝ Family guy, թարգմանաբար՝ «Ընտանիքի մարդ»), որն արագորեն սկսում է մեծ ժողովրդայնություն վայելել։


== Ծանոթագրություններ ==


== Արտաքին հղումներ ==
IMDb.com էջը(անգլ.)
Թարգմանչաց վանքի աղբյուր

Թարգմանչաց վանքի աղբյուր, աղբյուր Ադրբեջանի Դաշկեսանի շրջանում, Թարգմանչաց վանքի մոտ։


== Ծանոթագրություններ ==
Սան Խաիմե դե Ֆրոնտանիա

Սան Խաիմե դե Ֆրոնտանիա (իսպ.՝ San Jaime de Frontanyá, կատ.՝ Sant Jaume de Frontanyà), մունիցիպալիտետ Իսպանիայում։ Մտնում է Կատալոնիա ինքնավար համայնքի մեջ՝ Բարսելոնա պրովինցիայում։ Գտնվում է Բերգեդա շրջանում։ Զբաղեցնում է 21,3 կմ² մակեերես։ Բնակչությունը կազմում է 24 (2007 թվական)։


== Ծանոթագրություններ ==


== Արտաքին հղում ==
Página web del Ayuntamiento Archived 2017-12-11 at the Wayback Machine. (իսպ.)
Información de la Generalitat de Catalunya Archived 2007-09-29 at the Wayback Machine. (կատ.)
Instituto de Estadística de Cataluña (կատ.)
Կաստելնուովո Բերարդենգա

Կաստելնուովո Բերարդենգա (իտալերեն՝  Castelnuovo Berardenga), կոմունա Իտալիայում, գտնվում է Տոսկանա մարզում՝ Սիենա գավառում։
Բնակչությունը կազմում է 8847 մարդ (2008 թվականի տվյալներով)։ Խտությունը՝ 50 մարդ/կմ²։ Տարածքը՝ 177 կմ²։ Էլեկտրոնային փոստ՝ 53019։ Հեռախոսային կոդ՝ 0577։
Բնակավայրի հովանավորն է սուրբ Սանտի Սան Գիուստոն։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0577 3511
Էլեկտրոնային հասցե։ urp@comune.castelnuovo-berardenga.si.it
Գլխավոր կայք։ http://www.comune.castelnuovo-berardenga.si.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ջուլիանա Հարքավի

Ջուլիանա Ջեյ Հարքավի (անգլ.՝ Juliana Jay Harkavy, հունվարի 1, 1985(1985-01-01), Նյու Յորք, Նյու Յորք, ԱՄՆ), ամերիկացի դերասանուհի։ Նա առավել հայտնի է մարմնավորելով Ռեբեկային «Դելֆինի պատմությունը» և Ջեսիին «Սեր գրել նրա ձեռքերին» ֆիլմերում և Ալիշային «Քայլող մեռյալները» հեռուստասերիալում։ Նա նկարահանվել է «Վերջին հերթափոխը» սարսափ ֆիլմում և «Դելֆինի պատմությունը 2» ֆիլմում։ Նա մարմնավորում է Դայնա Դրեյքին/ Սև Դեղձանիկին The CW հեռուստաալիքի «Նետ» հեռուստասերիալում։


== Վաղ կյանք և կրթություն ==
Հարքավին ծնվել է 1985 թվականի հունվարի 1֊ին Նյու Յորքում։ Նրա ծնողներն են Բերթա Քարելան և Մայքլ Հարքավին, ով եղել է Warner Bros.֊ի, Warner Bros. Interactive Entertainment֊ի և Kids' WB֊ի փոխնախագահը։ Հարքավին իր պրոֆեսոնալ դերասանական կարիերան սկսել է 10 տարեկանում։
Նա ինը տարի հաճախել է «Երիտասարդ դերասանների տիեզերք»։ Նա հաճախել է Լոս Անջելեսի ֆրանսիական դպրոցը, որտեղ նա սահուն ֆրանսերեն խոսել է սովորել։ Նա իր ավագ դպրոցի դիպլոմը ստացել է Միլքեն համայնքի ավագ դպրոցում, Լոս Անջելեսում։ Դպրոցից հետո սովորել է Նյու Յորքի համալսարանում։


== Կարիերա ==
Հարքավիի առաջին դերասանական աշխատանքը եղել է 10 տարեկանում, երբ նա նկարահանվել է Fox Kids հեռուստաալիքի «Սարսափ ֆիլմեր» հեռուստասերիալի գովազդում։ Նրա առաջին դերը ֆիլմերում եղել է Ալֆոնսո Կուարոնի «Փոքրիկ արքայադուստրը» ֆիլմը։
Նա նկարահանվել է «եթե միայն իմանայիր» ֆիլմում, որը Ալցհայմերի հիվանդության տարածման մասին է։ Նա մարմնավորում է Ջեսիկա Լորենին «Վերջին հերթափոխը» սարսափ ֆիլմում։
2010 թվականին նկարահանվել է «Ինչ որ Լոլան ցանկանում է» կարճամետրաժ ֆիլմում։
Հարքավին մարմնավորել է Ալիշային «Քայլող մեռյալները» հեռուստասերիալի երկու էպիզոդում։
Նա մարմնավորել է դետեկտիվ Թինա Բոլանդին The CW հեռուստաալիքի «Նետ» հեռուստասերիալի հինգերորդ եթերաշրջանում։ Հետագայում պարզվում է, որ նրա իրական անունը Դայնա Դրեյք է։ Նա հետագայում դառնում է նոր Սև Դեղձանիկը։ Վեցերորդ եթերաշրջանում նա դառնում է հեռուստասերիալի հիմնական դերակատարներից։


== Անձնական կյանք ==
Հարքավին ունի ռուսական, հունգարական, դոմինիկյան, աֆրիկյան և չինական ծագում։ Նա դաշնամուր, կիթառ և ֆլեյտա է նվագում։ Նա ապրել է Նյու Յորքում, Նյու Մեքսիկոյում, Նյու Ջերսիում, Կալիֆոռնիայում, Ֆլորիդայում և Ֆրանսիայում։ 2014 թվականից ամուսնացած է Փիթեր Քուպչիկի հետ։


== Ֆիլմագրություն ==


=== Ֆիլմ ===


=== Հեռուստատեսություն ===


== Ծանոթագրություններ ==


== Արտաքին հղումներ ==
Ջուլիանա Հարքավի Internet Movie Database կայքում
Ջուլիանա Հարքավիի հարցազրույցը ՅուԹյուբում
Դու այստե՞ղ ես, Աստված։ Այդ ես եմ՝ Մարգարեթը (վեպ)

Դու այստե՞ղ ես, Աստված։ Այդ ես եմ՝ Մարգարեթը (անգլ.՝ Are You There God? It's Me, Margaret), ամերիկացի գրող Ջուդի Բլումի վեպ, գրվել է 1970 թվականին, նախատեսված է դեռահասների և պատանեկան տարիքի ընթերցողների համար։


== Սյուժե ==
Ստեղծագործության գլխավոր հերոսուհին 11-ամյա աղջնակ Մարգարեթն է, ով հասակ է առնում հավատացյալ ընտանիքում (մայրը քրիստոնյա է, հայրը՝ հրեա) և փորձում է կողմնորոշվել սեփական հավատքի և դավանանքի հարցում։
Սյուժեն զարգանում է Մարգարեթի՝ Աստծուն ուղղված աղոթքներով և հարցերով, որոնք միշտ սկսվում են այսպես․ «Դու այստե՞ղ ես, Աստված։ Այդ ես եմ՝ Մարգարեթը»։ Դպրոցում ստանալով տարեկան հետազոտական աշխատանք կատարելու հանձնարարություն, աղջիկը ընտրում է հավատքի թեման։ Աշխատանքի ընթացքում Մարգարեթը բացահայտում է ինքն իրեն և ի վերջո հասկանում է, որ ընտրված թեման չափազանց բարդ է։ Աստիճանաբար Մարգարեթը հայտնվում է ընտանեկան վեճերի կիզակետում, որոնք հրահրվում էին հայրական և մայրական կողմի տատիկ-պապիկների դավանաբանական տարբեր հայացքների բախման արդյունքում։ Մարգարեթին զայրացնում են այս վեճերը, և նա դադարում է զրուցել Նրա հետ։ Գրքի վերջաբանում, այուամենայնիվ, Մարգարեթը «ներում է» Աստծուն և դիմում է նրան վստահությամբ և երախտագիտությամբ։ Հավատքին վերաբերող հարցերից բացի, որոնց պատասխանը նա փորձում է ինքնուրույն գտնել, Մարգարեթն իր նոր ընկերուհու՝ Նենսիի հետ ուսումնասիրում է տղաներին և այնպիսի հարցեր, որոնք հուզում են հասակակից աղջնակներին։ Սիրահարվում է դասընկերոջը և նույնիսկ համբուրում է նրան դպրոցական երեկույթի ժամանակ։ 


== Պարգևներ ==
2005 թվականին Time ամսագիրը գիրքն ընդգրկել է 1923 թվականից հետո գրված 100 լավագույն անգլերեն գրքերի ցանկում։


== Քննադատություն ==
«Դու այստե՞ղ ես, Աստված։ Այդ ես եմ՝ Մարգարեթը» գիրքը Ջուդի Բլումի մյուս գրքերի հետ միասին ընդգրկվել է Ամերիկյան գրադարանային ասոցիացիայի 100 գրքերի ցանկում, որոնք առավել հաճախ են ենթարկվել արգելքների և սահմանափակումների, ընդհուպ՝ մինչև դպրոցական գրադարաններից հանելը։


== Ծաղրանմանակված անվանումներ ==
Անսովոր վերնագրի պատճառով գիրքը հանրաճանաչ է դարձել զանգվածային մշակույթում և ծաղրանմանակվել է։ Չելսի Հենդլերի 2008 թվականին գրված բեսթսելլերը վերնագրվել է «Դու այստե՞ղ ես, Օղի։ Այդ ես եմ՝ Չելսին»։ Որոշ հեռուստասերիալներ գրքի վերնագիրը կիրառել են առանձին սերիաներ վերնագրելու համար․ «Աստված, դու այստե՞ղ ես։ Այս ես եմ՝ Հիսուսը» «Հարավային այգի» մուլտսերիալում, «Դու այստե՞ղ ես, Աստված։ Այդ ես եմ՝ Դին Վինչեսթերը» «Գերբնական» հեռուստասերիալում, «Դու այստե՞ղ ես, Աստված։ Այդ ես եմ՝ Դինը» «Վենտուրա եղբայրներ» մուլտսերիալում, «Դու այստե՞ղ ես, Աստված։ Այդ ես եմ՝ Պիթերը» «Գրիֆինների ընտանիքը» սիթքոմում, «Դու այստե՞ղ ես, Օննա։ Այդ ես եմ՝ Յենը» «Անամոթները» ամերիկյան հեռուստասերիալում։


== Ծանոթագրություններ ==


== Արտաքին հղումներ ==
Ջուդի Բլումի կայքէջ(անգլ.)
Կամիշևախա (Բոլշելոգսկի գյուղական համայնք)

Անվան այլ կիրառումների համար տե՛ս՝ Կամիշևախա (այլ կիրառումներ)Կամիշևախա (ռուս.՝ Камышеваха), գյուղակ (խուտոր) Ռուսաստանի Դաշնության Ռոստովի մարզի Ակսայի շրջանում։ Մտնում է Բոլշելոգսկի գյուղական համայնքի կազմի մեջ։
Վահան Շիտանյան

Վահան Շիտանյան (Սամսոն, Տրապիզոնի նահանգ - 1915, Սեբաստիա), հայ դեղագործ։


== Կենսագրություն ==
Ծնվել է Տրապիզոնի նահանգի Սամսոն նավահանգստում։ Դեղագործական կրթություն է ունեցել և աշխատել է որպես դեղագործ։
1914 թվականին՝ Առաջին համաշխարհային պատերազմի ժամանակ, զորակոչվել է օսմանյան բանակ և զինվորական դեղագործ ծառայել։
1915 թվականին սպանվել է զինվորական ծառայության ընթացքում Սեբաստիայում։


== Գրականություն ==
Հայ բժշկութեան տուած զոհերը, ցուցակագրուած վաւերական փաստերով, Կ.Պոլիս, 1919։
Յուշամատեան Մեծ Եղեռնի (1915-1965), պատրաստեց Գերսամ Ահարոնեան, Պէյրութ, 1965։
Թէոդիկ, Յուշարձան նահատակ մտաւորականութեան, Բ. տպագրութիւն, Երեւան, ապրիլ 24, 1985։
Հայրապետյան Վանիկ, Էջեր Հայաստանի դեղագործության պատմությունից, Երևան, 1990։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Toxicity (այլ կիրառումներ)

Toxicity, կարող է վերաբերել՝

Toxicity - ամերիկահայ System of a Down խմբի «Toxicity» ալբոմից թողարկված երկրորդ սինգլը
Toxicity - հայ-ամերիկյան System of a Down մետալ-խմբի երկրորդ ալբոմը
Կաձինոսուկե Տանիկաձե

Կաձինոսուկե Տանիկաձե (谷風梶之助,Tanikaze Kajinosuke, սեպտեմբերի 8, 1750(1750-09-08), Սենդայ, Ճապոնիա - փետրվարի 27, 1795(1795-02-27)), ճապոնացի սումո մարզիկ, ապրել է Էդո շրջանում։ Նա եղել է առաջին յակոձուկեի տիտղոսով պարգևատրված մարզիկը, ով մեծ ճանաչում է ձեռք բերել և հաղթել 21 մրցաշարում։ Նա նաև Ռաիդեն Թամեմոնի մարզիչն է եղել։ Պաշտոնական բոլոր Յոկոձունաների պաշտոնական ցուցակում, որը կազմված է 1895 մարզիկից, նա չորրորդ տեղում է լեգենդար Ակասի Սիգանոսուկեից հետո։


== Գորշունեության սկիզբ ==
Տանիկաձեն ծնվել է Սենդայ քաղաքում (Ծննդյան անունը եղել է Յոսիրո (与四郎))։ Նրա նորամուտը սումո եղել է 1769 թվականին, երբ նա եղել է 19 տարեկան։ Ունենալով 189 սմ բոյ ու 162 կգ քաշ` նա եղել է մի գիգանտ էր, համեմատած այն ժամանակվա ճապոնական տղամարդկանց մեծ մասի հետ։
Բարձրագույն դիվիզիոնում Կաձինոսուկեն հաղթել է 258 գոտեմարտ, պարտվել 14-ին։ Նա չեմպիոն է դարձել 21 անգամ և մինչ օրս էլ Ճապոնիայում հիշում են այդ նվաճման մասին։ Նա մեծ չեմպիոն է եղել մինչ 1795 թվականը՝ մինչ իր մահ։


== Ծանոթագրություններ ==


== Արտաքին հղումներ ==
Կաձինոսուկե Տանիկաձեի մրցաշարային ԱՐԴՅՈՒՆՔՆԵՐԸ(ճապոներեն)
Մարտեն Ֆուրկադ

Մարտեն Ֆուրկադ (ֆր.՝ Martin Fourcade, սեպտեմբերի 14, 1988(1988-09-14)[…], Սերե (Ֆրանսիա)), ֆրանսիացի բիաթլոնիստ, օլիմպիական հնգակի չեմպիոն (ամառային և ձմեռային խաղերի ֆրանսիացի մարզիկների շրջանում ռեկորդակիր), Օլիմպիական խաղերի արծաթե երկակի մեդալակիր, 11-ակի աշխարհի չեմպիոն (այդ թվում 10 անգամ անհատական մրցումներում), Բիաթլոնի աշխարհի վեցակի գավաթակիր ընդհանուր միավորներով 2011/2012 թվականներից մրցաշրջանից մինչև 2016/2017 թվականներ (առաջինը պատմության մեջ տղամարդկանց բիաթլոնում, ում հաջողվել է նվաճել աշխարհի գավաթ 6 անգամ անընդմեջ), Ֆրանսիայի բազմակի չեմպիոն։ Առաջին տեղը կիսել է Մագդալենա Ֆորսբերգի հետ մեկ մրացաշրջանում Աշխարհի գավաթի փուլերում հաղթանակների քանակով։ 2018 թվականին մտել է 2024 թվականին Փարիզում Ամառային օլիմպիական խաղերը անցկացնող Միացյալ ազգերի կազմակերպություն կոմիտեի կազմ։
Մարտեն Ֆուրկադը բիաթլոնի պատմության մեջ անհատական մրցաշարերում հաղթանակների թվով ռեկորդակիր է։
Կրտսեր եղբայրը բիաթլոնիստ Սիմոն Ֆուրկադն է։ 


== Մարզական գործունեություն ==
Մարտեն Ֆուրկադը սկսել է բիաթլոնով զբաղվել 2002 թվականից, երբ 14 տարեկան էր։ Ֆրանսիական բիաթլոնի ազգային հավաքականի անդամ է դարձել 2006 թվականին, ելույթ է ունեցել 2007 և 2008 թվականներին Ֆրանսիայի պատանեկան կազմում, նվաճել է բրոնզե մեդալ 2007 թվականի էստաֆետում։
Առաջին անգամ Ֆուրկադը մասնակցել է Բիաթլոնի աշխարհի գավաթի առաջնությանը Օսլոյում 2008 թվականի մարտին՝ ավարտելով մրցավազքը վաթսունից առաջինը։
Հաջորդ մրցաշրջանը նրա համար շատ ավելի հաջող է եղել, քանի որ նա նվաճել է առաջին միավորները Հոհֆիզենի Աշխարհի գավաթի ժամանակ՝ ավարտելով անհատական մրցաշրջանը երեսունվեցերորդ, իսկ սպրինտը՝ 10-րդ տեղով։ Նրա լավագույն արդյունքը 2009 թվականի Աշխարհի առաջնության ժամանակ էր, որտեղ նա ավարտել է մրցաշարը 20 լավագույնների շարքում։ Աշխարհի գավաթի այդ մրցաշրջանը Ֆուրկադը ավարտել է ընդհանուր հաշվով 24-րդ տեղով։


== 2009/10 մրցաշրջան ==
Մարտենը բարելավել է իր ցուցանիշը 2009-2010 թվականների մրցաշրջանում՝ Օլիմպիական խաղերում Ֆրանսիայի կազմում մշտապես ավարտելով մրցաշարը 10 լավագույնների շարքում։ Զանգվածային մեկնարկում Ֆուրկադը ստացել է արծաթե մեդալ։
Մարտենը տարել է իր առաջին հաղթանակը Կանտյոլահտի մրցաշարում, հետագայում Օսլոյում երկու անգամ գրավել է առաջին տեղը՝ սպրինտում և հետապնդման մեջ։ 2009-2010 թվականների Աշխարհի գավաթի մրցույթում Ֆուրկադը երկու անգամ հաղթանակ է տարել հետապնդման ծրագրում՝ առաջ անցնելով ավստրիացի Սիմեն Էդերից մեկ միավորով։ Աշխարհի գավաթի ընդհանուր հաշվարկով զբաղեցրել է հինգերորդ տեղը՝ առաջ անցնելով իր եղբայր Սիմոնից, որն ավարտել է մրցարշարը իր համար լավագույն յոթերորդ տեղում։


== Ծանոթագրություններ ==


== Արտաքին հղումներ ==
Официальный сайт
Профиль IBU(անգլ.)
Профиль на сайте Федерации биатлона Украины
Профиль на сайте Sports.ru
Пресс-портрет Мартена Фуркада на Sportbox.ru
Мартена Фуркада Ֆեյսբուքում
Мартен Фуркад Ինստագրամում
Կարապետ Չոբանյան

Կարապետ Սիրեկանի Չոբանյան (փետրվարի 25, 1927(1927-02-25), Կարզախ, Ախալքալաքի շրջան, Սամցխե-Ջավախեթի մարզ, Վրաստան - հոկտեմբերի 15, 1978(1978-10-15), Կիև, Ուկրաինական ԽՍՀ, ԽՍՀՄ (աճյունն ամփոփված է Երևանում), վրացահայ մեխանիկոս, ճարտարագետ, ինժեներ, գիտնական։ Ֆիզմաթ գիտությունների թեկնածու (1951):
Մարտուն Սուրենի և Սերգեյ Հակոբի Չոբանյանների հորեղբոր որդին։


== Կենսագրություն ==

Կարապետ Չոբանյանը ծնվել է 1927 թվականի փետրվարի 2-ին Վրաստանի Ախալքալաքի շրջանի Կարծախ գյուղում։ 1948 թվականին ավարտել է Երևանի պետական համալսարանը։ 1951-1960 թվականներին աշխատել է Հայկական գյուղատնտեսական ինստիտուտում (1956-1960 թվականներին՝ ամբիոնի վարիչ), 1960-1973 թվականներին՝ ՀԽՍՀ ԳԱ Մեխանիկայի ինստիտուտում, 1973 թվականից՝ Հաշվողական կենտրոնում, 1973-1978 թվականներին՝ միացությունների ամրության բաժնի վարիչ։
Աշխատանքները վերաբերում են համասեռ և անհամասեռ առաձգական մարմինների լարվածադեֆորմացիոն վիճակները պարզաբանող առաձգականության տեսության խնդիրներին։ 1967 թվականին Չոբանյանը հայտնաբերել է «Թերլարվածության երևույթը» (1971 թվականին որպես գիտական հայտնագործություն գրանցվել է ԽՍՀՄ պետական գրանցամատյանում), 1978 թվականին հաստատվել (համար 102 հայտնագործություն)։ Նա հայտնաբերել է եռակցման նոր մեթոդ, որը կարևոր առաջընթաց է համարվել գիտության մեջ։ 1999 թվականին ՀՀ ԳԱԱ Մեխանիկայի ինստիտուտում սահմանվել է Չոբանյանի անվան մրցանակ, որը 3 տարին մեկ շնորհվում է միացությունների ամրության և թերլարվածության հարցերին վերաբերող լավագույն աշխատանքների համար։ Չոբանյանը հայտնագործությունը կատարել է Հայաստանում և Հարավային Կովկասում։ Գյուտը գրանցվել է ԽՍՀՄ հայտնագործությունների գրանցամատյանում 102 համարի ներքո։


== Մահ ==
Մահացել է 1978 թվականի հոկտեմբերի 15-ին, Կիևում։ թաղված է Երևանում։


== Մեջբերումներ Չոբանյանի գյուտի մասին ==


== Գրականություն ==
Գրիգորյան Ս., «Չոբանյանի գործը», «Գարուն», համար 9, էջ 65-70, 1990։
Ղուկասյան Մ., «Չոբանյանի գործը» կամ նախնական քննություն, «Նորք», համար 1-2, էջ 14-62, 1992։
Հովհաննես Այվազյան, «Մի հայտնագործության պատմություն», 2009։


== Ծանոթագրություններ ==


== Արտաքին հղումներ ==
ЭССЕ О МАТЕМАТИКЕ И НЕ ТОЛЬКО О НЕМ, Григор Апоян. Article about Sergey Mergelyan and Karapet Chobanyan in Russian
THIS DAY IN ARMENIAN HISTORY, CHRONOLOGICAL SORT, American University of Armenia
Напряжения в составных упругих телах, К. С. Чобанян; АН АрмССР, Ин-т механики Ереван : Изд-во АН АрмССР, 1987, K. Chobanyan's book in Russian
Հավատորիկ

Հավատորիկ, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում է Մուշ քաղաքից 4-5 կմ հարավ-արևելք, Մեղրագետի ձախ վտակկներից մեկի աջ ափին՝ Սև սարի հյուսիսային փեշերին։ Գյուղի մոտակայքում է գտնվում Մշո Առաքելոց վանքը։


== Պատմություն ==
Գյուղն ավերվել է 1915 թվականի Մեծ եղեռնի ժամանակ։ Բնակչության մեծ մասը դարձել է թուրքական յաթաղանի զոհը։


== Բնակչություն ==
Եղել է զուտ հայամարդ, բազմամարդ գյուղ։ 1880-ական թվականներին ուներ 157 տուն՝ 2000 հայ բնակչով։ 1915 թվականին ուներ 65 տուն հայ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Պատմամշակութային կառույցներ ==
Հավատորիկն ուներ եկեղեցի։


== Կրթություն ==
Գյուղում գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բոնասոլա

Բոնասոլա (իտալերեն՝ Bonassola), համայնք Իտալիայում, գտնվում է Լիգուրիա մարզում, Սպեցիա գավառում։
Բնակչությունը կազմում է 980 մարդ (2008 թվ.): Բնակչության խտությունը կազմում է 105 մարդ/կմ²։ Զբաղեցնում է 9կմ² տարածք։ Փոստային ինդեքս-19011։ Հեռախոսային կոդ-0187։
Բնակավայրի հովանավորը համարվում է Սուրբ Եկատերինա Ալեքսանդրիացին։


== Ժողովրդագրություն ==
Բնակչության աճը.


== Համայնքի վարչակազմ ==
Հեռախոս՝ 0187 81381
Էլեկտրոնային փոստ՝ amministrazione@comune.bonassola.sp.it
Պաշտոնական կայք՝ http://www.comune.bonassola.sp.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրական համաշխարհային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Զմրուխտե դարաշրջան

Զմրուխտե դարաշրջան (անգլ.՝ The Diamond Age: Or, A Young Lady's Illustrated Primer), ամերիկացի ֆանտաստիկ ժանրի գրող Նիլ Սթիվենսոնի վեպը, հրատարակված 1995 թվականին և 1996 թվականին «Հյուգո» և «Լոկուս» մրցանակների արժանացած։


== Գործողությունների վայր ==
Վեպի գործողությունները տեղի են ունենում նույն վայրում, որտեղ կատարվել են նաև Նիլ Սթիվենսոնի ավելի վաղ գրված «Ձյունակույտ» վեպի գործողությունները, բայց ավելի հեռավոր ապագայում (2 սերունդ հետո)։
Ազգային կառավարությանը փոխարինելու էր եկել Ֆիլան, որը միավորում էր՝ ըստ մարդկանց էթնիկական, ազգային, կրոնական, գաղափարախոսական հատկանիշների։ Ամենամեծ ֆիլաներից էին Նոր Ատլանտիդան, որը առաջնորդվում էր Վիկտորայի ժամանակաշրջանի Անգլիայի մշակույթով, Նիպպոն (Ճապոնիա), կոնֆուցիական Չինաստան։ Ֆիլաները աշխարհագրական առումով հաճախ շատ ցրված են՝ ունենալով շատ տարածություններ այլ պետությունների մեծ քաղաքների շրջանում։ Նրանցից մի քանիսը շատ հեշտ էին ընդունում իրենց տարածքային կազմում ցանկացած ազգերի։ 
Կային նաև մարդիկ, ովքեր պատկանում էին մի քանի ֆիլաների։


=== Տեխնոլոգիաներ ===
Վեպում նկարագրվածներից առավել նկատելի առանձնահատկությունը համարվում է նանոտեխնոլոգիաների զարգացումը։ Արտադրությունների մեծ մասը իրականացնում են մեքենաները, որոնք կարող են փոքր ատոմներից սարքել տարբեր բարդ մեխանիզմներ։ Դրանք սպասարկում են մարդկանց ջուր, կերակուր և քնելու ներքնակներ։


== Սյուժե ==
Գործողությունները կատարվում են Շանհայում, որը վեպի գործողությունների մեծ մասում մնում է որպես չինական քաղաք։ Այն ամբարտակներով կապված էր արհեստական կղզիների հետ։ Վեպում միմյանց զուգահեռ զարգանում են մի քանի սյուժետային գծեր։ 
Սյուժեի կենտրոնում Նելլ անունով աղջկա մասին պատմություն է, ով աղքատ և անապահով ընտանիքից էր, ում ձեռքն էր ընկել «Հիմք վեհանձն աղջիկների համար»՝ ունիկալ ինտերակտիվ գիրք մշակված նորատլանտյան ինժեներ Ջոն Փերսիվալ Հաքվորթի կողմից լորդ Ֆինքել Մակգրոուի պատվերով։ Սկզբում գիրքը նախատեսված է եղել լորդի թոռնուհու համար, սակայն Հաքվորթը անօրինականորեն ստեղծել էր դրա պատճենը իր աղջկա համար։ Տան ճանապարհին գիրքը առևանգվել էր երիտասարդների ավազակախմբի կողմից, որի գլխավորն էլ Նելլի եղբայրն էր։


== Ազդեցությունը ==
Call to power համակարգչային խաղում ապագայի մարդկանց զարգացման քայլերից մեկը անվանվում է «Զմրուխտե դարաշրջան» և հիմնված է նանոտեխնոլոգիաների վրա։


== Ծանոթագրություններ ==
Կրոկվա (գյուղ, Կելմենցիի շրջան)

Կրոկվա (ուկրաիներեն՝ Кроква), գյուղ Ուկրաինայի Չեռնովցիի մարզի Կելմենցիի շրջանում։
2001 թվականի տվյալներով Կրոկվա գյուղում բնակվում էր 221 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոբերտ Ինգլ

Ռոբերտ Ինգլ (անգլ.՝ Robert Fry Engle III, նոյեմբերի 10, 1942(1942-11-10) կամ 1941, Սիրաքյուս, Նյու Յորք, ԱՄՆ), ամերիկացի ականավոր տնտեսագետ, Նոբելյան մրցանակի դափնեկիր՝ տնտեսական ժամանակային շարքերի վերլուծության մեթոդների մշակման (ARCH մոդելի հիման վրա) համար (2003)։


== Կենսագրություն ==
Սովորել է Կոռնելի համալսարանում։ Դասավանդել է Մասաչուսեթսի տեխնոլոգիական ինստիտուտում։ Նյու Յորքի համալսարանի պրոֆեսոր։


== Աշխատություններ ==
Cointegration and error-correction։ representation, estimation and testing (1987) (Քլեյվ Գրեյջեռի հետ համատեղ)


== Ծանոթագրություններ ==


== Արտաքին հղումներ ==
Ինքնակենսագրությունը Նոբելյան մրցանակի կայքում (անգլ.)
Բակ (Հեքյարիի գավառ)

Անվան այլ կիրառումների համար տե՛ս՝ Բակ (այլ կիրառումներ)Բակ, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Վասիլի Բեբկո

Վասիլի Բեբկո (ռուս.՝ Василий Степанович Бебко, ապրիլի 26, 1932(1932-04-26), Զապորոժիե, ԽՍՀՄ - 2022, Մոսկվա, Ռուսաստան), խորհրդային և ռուս դիվանագետ։


== Կենսագրություն ==
1980 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։
1980 թվականից զբաղվում է դիվանագիտական գործունեությամբ։

1951-1955 թվականներին՝ ծառայություն Խորհրդային բանակում։
1962-1978 թվականներին՝ կուսակցական աշխատանքի։
1980 թվականին՝ ԽՍՀՄ արտաքին գործերի նախարարության առաջին աֆրիկյան բաժնի փորձագետ։
1980-1985 թվականներին՝ Լիբիայում ԽՍՀՄ դեսպանատան խորհրդական-դեսպանորդ։
1985-1987 թվականներին՝ ԽՍՀՄ արտաքին գործերի նախարարության առաջին աֆրիկյան բաժնի փորձագետ։
1987 թվականի սեպտեմբերի 3-ից մինչև 1992 թվականի նոյեմբերի 2-ը Լիբերիայում եղել է ԽՍՀՄ, իսկ 1991 թվականից հետո՝ Ռուսաստանի Դաշնության արտակարգ և լիազոր դեսպան։
1992-1997 թվականներին՝ աշխատել է առևտրային ընկերություններում։
1999-2003 թվականներին՝ Ռուսաստանի արտաքին գործերի նախարարության վետերանների խորհրդի նախագահի տեղակալ։
2003 թվականից հանդիսանում է Ռուսաստանի արտաքին գործերի նախարարության վետերանների խորհրդի նախագահի առաջին տեղակալ։


== Դիվանագիտական աստիճան ==
Արտակարգ և լիազոր դեսպան


== Ծանոթագրություններ ==


== Արտաքին հղումներ ==
Կենսագրությունը «Ճանապարհորդությունների Համաշխարհային հանրագիտարան» հիմնադրամի կայքում
Զախարկինո (գյուղ, Դուխովշչինսկի շրջան)

Անվան այլ կիրառումների համար տե՛ս՝ ԶախարկինոԶախարկինո (ռուս.՝ Захаркино), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆայեզ Ղոսեյն

Ֆայեզ էլ-Ղոսեյն (արաբ․՝ فايز الغصين‎‎) (1883-1968), արաբ գործիչ, Արևմտյան Հայաստանի Խարբերդի գավառի նախկին կառավարիչ։ 1915 թ., ծառայելով Դիարբեքիրում, Ղոսեյնն ականատես է եղել թուրքական իշխանությունների հակահայկական գործողություններին, որոնք նկարագրել է «Մի արաբ մուսուլմանի վկայությունը հայերի անմեղության և կոտորածների վերաբերյալ» գրքույկում (1917-18 թթ. հրատարակվել է ֆրանս., անգլ. և գերմ.)։ Նախաբանում Ղոսեյնը գրում է. «Երբ ավարտվի պատերազմը, այս գրքի ընթերցողները կհամոզվեն, որ ես գրել եմ ճշմարտությունը, և որ այս պատմությունը միայն փոքր մասն է դժբախտ հայ ժողովրդի հանդեպ կատարված չարագործությունների»։ Ղոսեյնը, փորձելով բացահայտել «հայ ժողովրդի հետ կատարվածի» պատճառները, հանգել է այն եզրակացության, որ հայերի կոտորածների պատասխանատուն երիտթուրքական կառավարությունն է. «Հրապարակելով այս գրքույկը, ես ամենից առաջ նպատակ ունեի մերժել այն բոլոր մեղադրանքները, որոնք կարող են հարուցվել իսլամի դեմ և ապացուցել, որ հայերի հանդեպ կատարված դաժանությունների պատասխանատվությունն ընկնում է «Միություն և առաջադիմություն» կոմիտեի անդամների վրա, որոնց ձեռքում է իշխանությունը, և որոնք ղեկավարվել են ցեղապաշտ մոլեռանդությամբ և հայերի հանդեպ նախանձով։ Իսլամը մերժում է նրանց»։


== Ծանոթագրություններ ==


== Երկեր ==
Тhmoignagе d’un Arabe musufman sur L innocence et /в massacre des Armdniens, Bombey, 1917.
Արտա (երկրամաս)

Արտա (ֆր.՝ région d'Arta? արաբ․՝ عرته‎‎), արևելաաֆրիկյան Ջիբութի պետության կենտրոնական մասում գտնվող երկրամաս։ Կազմված է եղել 2002 թվականում։ Ունի ելք դեպի Հնդկական օվկիանոս՝ հյուսիսում ափերը որողում են Թաջուրահյան ծովածոցի ջրերը, իսկ արևելքում Ադենյան։ Արևելքում սահմանակցում է Սոմալի պետության Ավդալ շրջանի հետ, հյուսիսում Ջիբութիի Թանջուրահ երկրամասի հետ, իսկ հարավում նույն Ջիբութիի Ալի Սաբիյեհ երկրամասի։
Վարչական կենտրոնը Արթա քաղաքն է։


== Տես նաև ==
Ջիբութիի վարչական բաժանում
Բարդի (գյուղ, Կորոստենի շրջան)

Անվան այլ կիրառումների համար տե՛ս՝ Բարդի (այլ կիրառումներ)Բարդի (ուկրաիներեն՝ Барди), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1783 թվականին։
2001 թվականի տվյալներով Բարդի գյուղում բնակվում էր 53 մարդ։ Բնակավայրը զբաղեցնում է 0,738 կմ² տարածք։ Բնակչության խտությունը կազմում էր 71,82 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ներքին Թիքմա

Թիքմա Ներքին, գյուղ Արևմտյան Հայաստանում, Վանի վիլայեթի Բերկրիի գավառակում։ Գտնվում էր Կոտուրի լեռնաշղթայի արևմտյան լանջին, բարձրադիր վայրում, Վանա լճի ավազանի մի փոքրիկ գետակի վրա։


== Բնակչություն ==
XX դարի սկզբին ուներ մոտ 40 հայ և քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Մարատ Առաքելյան

Մարատ Արսենի Առաքելյան (հունվարի 15, 1929(1929-01-15), Գորիս, Հայաստան - հունվարի 20, 1983(1983-01-20), Մոսկվա, ԽՍՀՄ, թաղված է Բյուրականում), հայ աստղաֆիզիկոս։ Ֆիզիկա-մաթեմատիկական գիտությունների դոկտոր (1978), պրոֆեսոր, «Առաքելյանի գալակտիկաների» բացահայտող։ Հայտնի է որպես տեսական աստղաֆիզիկայի և էքստրագալակտիկական աստղագիտության ակնառու մասնագետ։


== Կենսագրություն ==
Մարատ Առաքելյանը ծնվել է 1929 թվականի հունվարի 15-ին, Գորիս քաղաքում։ 1951 թվականին ավարտել է Երևանի պետական համալսարանի ֆիզիկայի և մաթեմատիկայի ֆակուլտետը, մասնագիտացել է աստղաֆիզիկայի ոլորտում։ Առաքելյանը գործուղվել է Բյուրականի աստղաֆիզիկական աստղադիտարան, որտեղ աշխատել է նախ որպես աստղագետի օգնական, այնուհետև՝ կրտսեր գիտաշխատող։ 1955 թվականին ավարտել է Լենինգրադի պետական համալսարանի ավարտական դպրոցը, 1956 թվականին Լենինգրադի պետական համալսարանում հաջողությամբ պաշտպանել է դիսերտացիան՝ պրոֆեսոր Օ. Ա. Մելնիկովի հսկողության ներքո։ 1957-1959 թվականներին միաժամանակ դասավանդել է ԵՊՀ աստղաֆիզիկայի ամբիոնիում, եղել է ավագ դասախոս։ 1960-1966 թվականներին եղել է կրտսեր գիտաշխատող և դասախոսել Լենինգրադի պետական համալսարանում և ստացել դոցենտի կոչում։ 1966 թվականին աշխատանքային գործունեությունը շարունակել է Բյուրականի աստղաֆիզիկական աստղադիտարանում, միաժամանակ դասավանդել է Երևանի պետական համալսարանի աստղաֆիզիկայի ամբիոնում։ 1967 թվականին դարձել է Բյուրականի աստղաֆիզիկական աստղադիտարանի ավագ գիտաշխատող։ 1967 թվականից Առաքելյանը զբաղվել է գիտական հետազոտություններով և հրատարակել է 62 հոդված։ 1977 թվականին Մոսկվայի պետական համալսարանում պաշտպանել է ատենախոսություն՝ «Ակտիվ կորիզներ ունեցող գալակտիկաների սպեկտրալ դիտարկումների և վիճակագրական տվյալների վերաբերյալ» և դարձել գիտությունների դոկտոր։ 1982 թվականին ընտրվել է Խաչատուր Աբովյանի անվան պետական մանկավարժական ինստիտուտի աստղաֆիզիկայի և տեսական ֆիզիկայի ամբիոնի վարիչ։
Աշխատանքները վերաբերում են գալակտիկաների սպեկտրային և վիճակագրական ուսումնասիրության հարցերին։ Քարտագրել է բարձր մակերևութային պայծառություն ունեցող գալակտիկաները, որոնք գրականության մեջ հայտնի են «Առաքելյանի գալակտիկաներ» անվամբ։
Մարատ Առաքելյանը մահացել է 54 տարեկան հասակում, 1983 թվականի հունվարի 20-ին, Մոսկվայում, թաղված է Բյուրականում։


== Անդամակցություն ==
Գալակտիկայի թիվ 28 հանձնաժողովի միջազգային աստղագիտական միության (IAU) անդամ (1973 թվականից)։


== Երկեր ==


== Ծանոթագրություններ ==
Ջունգարական հարթավայր

Ջունգարական հարթավայր, Ջունգարական իջվածք, Ջունգարիա (չինարեն՝ 北疆), աշխարհագրական ենթաշրջան Չինաստանի հյուսիս-արևմուտքում։ Տարածությունը մոա 700 հզ․ կմ է, միջին բարձրությունը՝ 600-800 մ։ Հյուսիսում շրջապատված է Մոնղոլական Ալթայով, հարավում՝ Արևելյան Տյան Շանի լեռնաշղթաներով։ Կազմված է փխրուն նստվածքներից։ Ռելիեֆում տիրապետում են ոչ բարձր բլրաշարերն ու մանրաբլուրները, բարխաններով ու ավազային թմբաշարերով անապատները։ Հարուստ է նավթի պաշարներով։ Կլիման չափավոր ցամաքային է։ Հաճախակի են ուժեղ քամիները։ Տարեկան տեղումները 150-200 մմ են, լեռներում՝ մինչև 800 մմ։ Գետային ցանցը խիտ չէ, արևմուտքում կան մի քանի խոշոր լճեր (էբի Նուր, Մանաս, Ուլյունգուր)։ Բուսածածկույթը անապատային է, խիստ նոսրացած։ Արևմուտքում տարածված են չոր տափաստանները։ Զբաղվում են արոտային անասնապահությամբ, ծայրամասերում՝ ոռոգվող հողագործությամբ։
Աստերոիդների ցանկ (161001-161100)

Աստերոիդների ցանկ (160901-161000)  • Աստերոիդների ցանկ  • Աստերոիդների ցանկ (161101-161200)
 Աստերոիդների ցանկ (160901-161000)  • Աստերոիդների ցանկ  • Աստերոիդների ցանկ (161101-161200)
Հայտնի է հայտնի լինելու պատճառով

Հայտնի է հայտնի լինելու պատճառով (անգլ.՝ famous for being famous) կամ հայտնի է ոչնչի պատճառով (անգլ.՝ famous for nothing), տերմին ժամանակակից մշակույթում, որը վերաբերվում է այն անձին, ով հայտնի աստղ է դարձել առանց որևէ կոնկրետ պատճառի (ի տարբերություն այն աստղերի, ովքեր հայտնի են դարձել իրենց ձեռքբերումների, տաղանդի կամ հմտությունների շնորհիվ)։ Այս տիտղոսը ստացել են այնպիսի մարդիկ, ինչպիսիք են՝ Քիմ, Քլոյի և Քորթնի Քարդաշյան քույրերը, Փերիս Հիլթոնը, Նիկոլ Ռիչին և այլք։


== Տես նաև ==
Ռեալիթի շոու


== Ծանոթագրություններ ==
Մահոնի սովորական

Մահոնիա սովորական (լատ.՝ Mahonia aquifolium), կծոխուրազգիների ընտանիքին պատկանող փոքր թուփ։


== Նկարագիր ==
Մշտադալար 1 մ բարձրությամբ փոքր թուփ։ Ունի բարդ տերևներ կազմված 5-9 տերևիկներից, որոնք երկարավուն ձևաձև են, 3-9 սմ երկարությամբ, և 1,5-2,5 սմ լայնությամբ փոսիկավոր սուր ատամնաեզր, ծայրերին՝ կաշվեկերպ փշերով։ Հատապտուղները երկարավուն են, էլիպսաձև, մոտ 1 սմ տրամագծով, կապտասևավուն, մոմային խավով։ Ուտելու համար պիտանի չեն, սակայն օգտագործվում են հրուշակեղենի արտադրության մեջ և գինիներ ներկելու համար։ Ճյուղերը գորշագույն են։ Ծաղկաբույլերը բազմածաղիկ ողկույզներ են, 5-8 սմ երկարությամբ։ Ծաղիկները դեղին և մանր են։ Ծաղկում է ապրիլ-մայիսին։ Հատապտուղները հասունանում են օգոստոսին։


== Տարածում ==
Տարածված է ԱՄՆ-ի արևմտյան նահանգներում, Բրիտանական Կոլումբիայից մինչև Կալիֆորնիա։ Հայկական ԽՍՀ-ի պայմաններում մշակվում է գրեթե բոլոր կլիմայական գոտիներում։ Աչքի է ընկում բարձր ցրտադիմացունությամբ, պահանջկոտ չէ հողի նկատմամաբ, լուսասեր է և խոնավասեր։ Խիստ արժեքավոր թփատեսակ է։


== Ծանոթագրություններ ==
Դիգորա

Դիգորա (օսերեն՝ Дигорæ հնչողություն ); ռուս.՝ Дигора), քաղաք Ռուսաստանի Դաշնությունում, Հյուսիսային Օսիայի Հանրապետություն - Ալանիայի Դիգորի շրջանի վարչական կենտրոն։ Հիմնվել է 1852 թվականին։


== Աշխարհագրություն ==
Քաղաքը գտնվում է Ուրսդոն գետի (Թերեկի վտակ) ափերին, Վլադիկավկազից դեպի հյուսիս-արևելք՝ 49կմ հեռավորության վրա։


== Անվանում ==
Քաղաքի անվանումը առաջացել է օսական Дигорæ («Դիգորիա» - Արևելյան Օսիա, աշխարհագրորեն և էթնո-լեզվականորեն տարբերվում է արևմտյանից)։


== Բնակչություն ==
Համաձայն 2013 թվականին Ռուսաստանում անցկացված մարդահամարի, քաղաքի բնակչությունը կազմում է 10 462 մարդ։ Ազգային կազմը՝ օսեր - 95,8%, ռուսներ - 2%։


== Տնտեսություն ==
«Բերդ Լավերա» շամպայն գինիների գործարան
Գյուղատնտեսական հումքի վերամշակում


== Սպորտ ==
Քաղաքում գործում է «Դիգորա» ֆուտբոլային ակումբը, որը հանդես է գալիս Հյուսիսային Օսիայի մրցաշարերին։


== Կրոն ==
ռուսական ուղղափառ Սուրբ Աստվածածնի եկեղեցի


== Հայտնի մարդիկ ==
Ռազմական գործիչներԱխսարբեկ Աբաև  - Խորհրդային միության հերոս
Պավել Բիլաոնով  - Խորհրդային միության հերոս, գեներալ-լեյտենանտ
Սերգեյ Բիցաև  - Խորհրդային միության հերոս
Ասթան Կեսաև  - Խորհրդային միության հերոս
Ալեքսանդր Քիբիզով  - Խորհրդային միության հերոս
Կիմ Ցագոլով  - գեներալ-մայոր
Սոլթան Կալիցով  - գեներալ-մայոր
Ալեքսեյ Քեսաև  - գեներալ-մայորՀեղափոխականներՄարկ Ավսարագով
Սիմոն Թակոև
Դանել Թոգոև
Գեորգի Ցագոլով (1897 - 1919)ԳիտնականներԳեորգի Կոկիև
Վլադիմիր Կորնաև  - իրավաբանական գիտությունների դոկտոր, պրոֆեսորՄշակույթի գործիչներԵզեթխան Ուրույմագովա (1905 - 1955)  - գրող
Վադիմ Ցալլթի  - կինոյի և թատրոնի դերասան


== Ծանոթագրություններ ==
Պլումտո

Պլումտո (ֆր.՝ Plumetot), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 217 մարդ, բնակչության խտությունը` 176.42 մարդ/կմ²։ Բնակավայրը զբաղեցնում է 1.23 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ արևմուտք, Կան քաղաքից` 11 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 148 աշխատունակ (15-64 տարեկան)  բնակիչ, որոնցից ակտիվ էին 102-ը, իսկ ոչ ակտիվները` 46։ Ակտիվության ցուցանիշը կազմում է 68,9 %։ 102 աշխատունակ մարդկանցից աշխատել է 93 անձ (49 տղամարդ և 44 կին)։ Գործազուրկ են եղել 9 անձ (4 տղամարդ և 5 կին)։ 46 անաշխատունակներից 12-ը եղել են աշակերտներ կամ ուսանողներ, 29-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Էվենո-Բիտանտայսկի ազգային ուլուս

Էվենո-Բիտանտայսկի ազգային ուլուս (ռուս.՝ Эвено-Бытантайский национальный улус , район, յակուտ.՝ Эбээн-Бытантай улууhа), մունիցիպալ շրջան Ռուսաստանի Դաշնության Սախա-Յակուտիայի հանրապետությունում։
Ստեղծվել է 1989 թվականին։ Վարչական կենտրոնը՝ Բատագայ-Ալիտա։


== Աշխարհագրություն ==
Շրջանի տարածքի մակերեսը կազմում է 55600 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 2811 մարդ։ Բնակչության խտությունը կազմում էր 0,05 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Լիբերիայի համընդհանուր ընտրություններ (1927)

Համընդհանուր ընտրություններն անցկացվել են Լիբերիայում 1927 թվականին։ Նախագահական ընտրությունների արդյունքում հաղթանակ է տարել Իսկական վիգների կուսակցությունից Չարլզ Դանբեր Քինգը, որը վերընտրվել է երրորդ անգամ Ժողովրդական կուսակցությունից Թոմաս Ֆոլքների նկատմամբ տարած հաղթանակից հետո։
Լիբերիայի Ազգային ընտրական հանձնաժողովի ներկայիս ղեկավար Ֆրենսիս Ջոնսոն-Մորիսի խոսքով՝ 1927 թվականի ընտրությունները «երբևէ անցկացված ամենակեղծված ընտրություններն էին»։ Բացի այդ, այս ընտրություններն ընդգրկվել են Գինեսի ռեկորդների գրքում որպես «ընտրակեղծիքների ամենաբարձր մակարդակ ունեցող ընտրություններ»․ պաշտոնապես գրանցված 15,000 ընտրողների դեպքում Քինգը ստացել է 243,000, իսկ Ֆոլքները՝ 9,000 ձայն։


== Արդյունքներ ==


== Հետևանքներ ==
Ընտրություններից հետո Ֆոլքներն իշխող՝ Իսկական վիգների կուսակցության շատ անդամների մեղադրել է տանը ստրուկների աշխատանքի օգտագործման և Իսպանիայի Ֆերնանդո Պո գաղութ ստրուկների վաճառքի, ինչպես նաև այդ գործընթացներում բանակի գործարկման մեջ։ Չնայած կառավարության կողմից այդ մեղադրանքների մերժմանը և այդ հարցի շուրջ ընդդիմության հետ համագործակցելուց հրաժարվելուն, Ազգերի լիգան Լիբերիայի Հանրապետությունում ստրկության և հարկադիր աշխատանքի առկայության հետաքննության միջազգային հանձնաժողով է կազմակերպել բրիտանացի իրավաբան Քաթբերտ Քրիստիի ղեկավարությամբ։ ԱՄՆ նախագահ Հերբերտ Հուվերը կարճ ժամանակով խզել է հարաբերությունները Լիբերիայի հետ՝ այդ երկրի վրա ազդելու համար։ 1930 թվականին հանձնաժողովը զեկույց է հրապարակել, որում, չնայած ստրկական և բռնի աշխատանքի օգտագործման ուղղակի մեղադրանքների բացակայությանը, մեղադրանքներ են առաջադրվել բազմաթիվ լիբերիական պաշտոնյաների, այդ թվում Քինգի և վարչապետ Ալեն Յանսիի դեմ, որոնք նպաստ են ստանում ստրկությանը հավասարեցվող հարկադիր աշխատանքից։ Զեկույցի ֆոնին առաջարկվել է Լիբերիան դարձնել Ազգերի Լիգայի մանդատային տարածք, այսինքն՝ երկրի կառավարումը դարձնել արտաքին։ Արդյունքում Ներկայացուցիչների պալատը սկսել է Քինգի իմպիչմենտի ընթացակարգը, և վերջինս շուտով հրաժարական է տվել։ Նրա իրավահաջորդն է դարձել Ջեյմս Էդվին Բարքլին։ Ֆոլքները մասնակցել է 1931 թվականի ընտրություններին, սակայն կրկին պարտվել է։


== Ծանոթագրություններ ==
(3287) Օլմսթեդ

(3287) Օլմսթեդ (անգլ.՝ Olmstead), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1981 թվականի փետրվարի 28-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,365558 ա. մ., առավելագույնը մոտենում է 1,6543 ա. մ. հեռավորության վրա և հեռանում 3,0768 ա. մ.։ Արեգակի շուրջ մեկ ամբողջական պտույտ է կատարում 1328,92 երկրային օրվա ընթացքում, իր ուղեծրով շարժվելով միջինում 0,270897 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3287) Օլմսթեդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պախիֆրագմա խոշորատերև

Պախիֆրագմա խոշորատերև (լատ.՝ Pachyphragma macrophyllum), խաչածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Բազմամյա խոտաբույս է, որի բարձրությունը 18-45 սմ է։ Կոճղարմատը հաստացած է, հորիզոնական։ Արմատամերձ տերևների երկարությունը հասնում է մինչև 18 սմ-ի, կոթերն ունեն սրտաձև կամ սրտաձև-երիկամաձև տերևաթիթեղ։ Պսակաթերթերը սպիտակ են, 8-10 մմ երկարությամբ։ Ծաղկակոթերը պտուղների ժամանակ հորիզոնական թեքված են, ունեն 15-20 մմ երկարություն։ Պատիճակները լայն-հակասրտաձև են, 12-18 մմ լայնությամբ, շատ լայն թևերով և ուժեղ հաստացած միջնորմով։


== Տարածվածություն ==
Հայաստանում հանդիպում է միայն Իջևանի ֆլորիստիկական շրջանում (Թեղուտ)։ Աճում է նաև Նախակովկասում, Արևմտյան, Հարավարևմտյան, Կենտրոնական Անդրկովկասում, Հյուսիսարևելյան Անատոլիայում։


== Էկոլոգիա ==
Աճում է ստորին լեռնային գոտում՝ ծովի մակարդակից 700–1000 մ բարձրությունների վրա, անտառներում։ Ծաղկում է ապրիլ-մայիս ամիսներին, պտղակալում՝ հունիս-հուլիսին։


== Պահպանություն ==
Կրիտիկական վիճակում գտնվող տեսակ է։ Հայտնի է մեկ պոպուլյացիա։ Տարածման և բնակության շրջանների մակերեսը 10 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES–ի և Բեռնի կոնվենցիաների հավելվածներում։
Պահպանության գործողություններ չեն իրականացվում։


== Ծանոթագրություններ ==
Լինկեբեեկ

Լինկեբեեկ (հոլ.՝ Linkebeek, Նիդերլանդերեն արտասանություն` [ˈlɪŋkəbeːk]), կոմունա Ֆլանդրիայում, Ֆլամանդական Բրաբանտ նահանգի մասը։ Տեղակայված է Բրյուսել Հալլե Վիլվոորդե երկլեզու ընտրական և դատական շրջանում, Բրյուսել քաղաքից փոքր-ինչ հեռու․ փաստացի իրենից ներկայացնում է վերջինիս շրջագծի մասը։
Կոմունան ներառում է Լինկեբեեկ քաղաքը։ 2014 թվականի հունվարի 1-ի տվյալներով՝ քաղաքի բնակչությունը կազմում է 4.792 մարդ, որի 10%-ը արտասահմանյան քաղաքացիներ են։ Մունիցիպալիտետի ընդհանուր տարածքը 4,15 կմ² է, բնակչության խտությունը՝ 1 147 մարդ/կմ²։


== Ներկա կյանք ==
Պաշտոնական լեզուն նիդերլանդերենն է, ֆրանկոֆոնների համար կան լեզվական արտոնություններ։ 1954 թվականին հատուկ լեզվական իրավունքներ են տրվել տեղի ֆրանկոֆոններին (1947 թվականի մարդահամարի տվյալներով՝ ֆրանկոֆոնները կազմում էին բնակչության 30%-ը)։
Ներկայումս, վերջին ընտրությունների արդյունքներով, ֆրանկոֆոնները կազմում են բնակչության առնվազն 86%-ը։ Ֆրանկոֆոնները կարող են տեղական իշխանություններից պահանջել պաշտոնական փաստաթղթեր ֆրանսերենով։ Նրանք նաև ունեն ֆրանսերենով ուսուցանվող մանկապարտեզներ և տարրական դպրոցներ, որն առաջացնում է կենտրոնական ֆլամանդական իշխանության դժգոհությունը․ իշխանությունը ներկայացրել է հարկադիր լեզվական սահմանված նորմա Լինկեբեեկի գրադարանում, համաձայն որի, գրքային ֆոնդի առնվազն 75%-ը պետք է լինի նիդերլանդերենով, հակառակ դեպքում գրադարանը կկորցնի պետական աջակցությունը։
2000 թվականից քաղաքապետը (չհաստատված) ֆրանկոֆոնալեզու Դամյեն Տյերին է Ֆլանդրիայի ֆրանկոֆոնների միությունից (UF)։ 2006 թվականին հաղթել է տեղական ընտրությունները՝ ստանալով ձայների 86%-ը, չնայած նրան, որ ֆրամանդացի ընդդիմադիր նախարար Մարինո Կյոլեն չէր ցանկանում նրան նշանակել պաշտոնում, քանի որ քաղաքապետը ֆրանկոֆոններին դիմել էր ֆրանսերենով, իսկ ֆլամանդացիներին՝ նիդերլանդներենով։


== Ժողովրդագրական զարգացում ==


== Քույր քաղաքներ ==
 Սեն Լամբեր դյու Լատե (Ֆրանսիա) 1981 թվականից
 Քինթոն (Անգլիա) 1996 թվականից


== Ծանոթագրություններ ==
Վիլյանուևա դե Սան Խուան

Վիլյանուևա դե Սան Խուան (Իսպ.՝ Villanueva de San Juan), բնակավայր և մունիցիպալիտետ Իսպանիայում։ Գտնվում է Սևիլյա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Սիեռա Սուր դե Սևիլյա շրջանում։ Տարածքը կազմում է՝ 34 կմ2։ Բնակչությունը՝ 1270 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 95 կմ։


== Ժողովրդագրություն ==


== Արտաքին հղումներ ==
Villanueva de San Juan Archived 2007-02-10 at the Wayback Machine.
Միրա (այլ կիրառումներ)

Միրա, կարող է վերաբերել՝

Միրա - կոմունա Իտալիայում, գտնվում է Վենետո մարզում՝ Վենետիկ գավառում
Միրա - 0 Կետի (Զարմանալի), հայտնի առաշին փոփոխական աստղը
Յասնոզորիե (գյուղ, Վինկովեցկի շրջան)

Յասնոզորիե (ուկրաիներեն՝ Яснозіря), գյուղ Ուկրաինայի Խմելնիցկիի մարզի Վինկովեցկի շրջանում։
2001 թվականի տվյալներով Յասնոզորիե գյուղում բնակվում էր 608 մարդ։ Բնակավայրը զբաղեցնում է 3473 կմ² տարածք։ Բնակչության խտությունը կազմում էր 175,06 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1761) Էդմոնսոն

(1761) Էդմոնսոն (անգլ.՝ Edmondson), աստերոիդ աստերոիդների հիմնական գոտում։ Հայտնաբերվել է 1952 թվականի մարտի 30-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 3,176606 ա. մ., առավելագույնը մոտենում է 2,4338 ա. մ. հեռավորության վրա և հեռանում 3,9194 ա. մ.։ Արեգակի շուրջ մեկ ամբողջական պտույտ է կատարում 2067,97 երկրային օրվա ընթացքում, իր ուղեծրով շարժվելով միջինում 0,174084 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1761) Էդմոնսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(9358) Ֆարո

(9358) Ֆարո (անգլ.՝ Faro), աստերոիդ աստերոիդների հիմնական գոտում։ Հայտնաբերվել է 1992 թվականի փետրվարի 29-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 2,645137 ա. մ., առավելագույնը մոտենում է 2,4058 ա. մ. հեռավորության վրա և հեռանում 2,8845 ա. մ.։ Արեգակի շուրջ մեկ ամբողջական պտույտ է կատարում 1571,34 երկրային օրվա ընթացքում, իր ուղեծրով շարժվելով միջինում 0,229104 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,3° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9358) Ֆարո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նովոպավոլոցկոե

Նովոպավոլոցկոե (ուկրաիներեն՝ Новопаволоцьке), ավան Ուկրաինայի Ժիտոմիրի մարզի Պոպելնյանսկի շրջանում։
2001 թվականի տվյալներով Նովոպավոլոցկոե ավանում բնակվում էր 144 մարդ։ Բնակավայրը զբաղեցնում է 0,3 կմ² տարածք։ Բնակչության խտությունը կազմում էր 480 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կզըլքիլիսա (այլ կիրառումներ)

Կզըլքիլիսա, կարող է վերաբերել՝

Կզըլքիլիսա - գյուղ Արևելյան Հայաստանում, Կարսի մարզի Կարսի գավառում
Կզըլքիլիսա - գյուղ Արևմտյան Հայաստանում, Վանի վիլայեթի Բերկրի-Աբաղայի գավառում
Կոնդա (Կանտալի գավառ)

Կոնդա (ֆր.՝ Condat), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 995 մարդ, բնակչության խտությունը` 24.73 մարդ/կմ²։ Բնակավայրը զբաղեցնում է 40.24 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ հարավ, Կլերմոն Ֆերան քաղաքից` 60 կմ հարավ-արևմուտք, Օրիյակ քաղաքից` 55 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 538 աշխատունակ (15-64 տարեկան)  բնակիչ, որոնցից ակտիվ էին 412-ը, իսկ ոչ ակտիվները` 126։ Ակտիվության ցուցանիշը կազմում է 76,6 %։ 412 աշխատունակ մարդկանցից աշխատել է 380 անձ (209 տղամարդ և 171 կին)։ Գործազուրկ են եղել 32 անձ (13 տղամարդ և 19 կին)։ 126 անաշխատունակներից 19-ը եղել են աշակերտներ կամ ուսանողներ, 72-ը` թոշակառուներ, իսկ 35-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==